Henry Vaughan

Bardd metaffisegol o Gymru yn yr iaith Saesneg oedd Henry Vaughan (17 Ebrill 1621 – 23 Ebrill 1695).

Bywgraffiad
Ganed ef a'i efaill, yr athronydd Thomas Vaughan, yn nhreflan Trenewydd, Sgethrog, Sir Frycheiniog yn 1621/1622. Roedd ei daid yn berchennog Llys Tre-tŵr.

Bu'n fyfyriwr yng Ngholeg Yr Iesu, Rhydychen, er na raddiodd yno, a bu'n astudio'r gyfraith am gyfnod yn Llundain cyn cael ei alw adref ar ddechrau Rhyfeloedd Cartref Lloegr.  Roedd yn cefnogi'r blaid frenhinol yn ystod y Rhyfelau Cartref.  Cafodd droedigaeth grefyddol tua'r flwyddyn 1650 o dan ddylanwad George Herbert.  Bu'n darllen llyfrau defosiynol a gweithiau ar athroniaeth gudd a chyfrin. Dechreuodd weithio fel meddyg.

Ysgrifennodd Siegfried Sassoon soned iddo: "At the Grave of Henry Vaughan".

Bu farw yn 1695 ac fe'i gladdwyd yn Llansantffraed, Sir Frycheiniog.

Llyfrau
 Henry Vaughan Selected Poems
Poems (1646)
Silex scintillans (1650)
Olor Iscanus (1651). Cyhoeddwyd gan ei gyfaill Thomas Powell, efallai.
The Mount of Olives (1652)
Flores Solitudinis (1654)
Thalia Rediviva (1678)

Cymynrodd
Ymwelodd y bardd Seisnig Siegfried Sassoon â'r bedd Vaughan ac ysgrifennodd y soned "At the Grave of Henry Vaughan" ym mis Awst 1924.

Categori:Beirdd Saesneg
Categori:Cyn-fyfyrwyr Coleg yr Iesu, Rhydychen
Categori:Gefeilliaid
Categori:Genedigaethau 1621
Categori:Llenorion Saesneg o Gymru
Categori:Llenorion Lladin o Gymru
Categori:Llenorion yr 17eg ganrif o Gymru
Categori:Llenyddiaeth Ladin ddiweddar
Categori:Marwolaethau 1695
Categori:Pobl o Frycheiniog